b"\n_START_ARTICLE_\nDirecci\xc3\xb3 General del Marroc i Col\xc3\xb2nies\n_START_SECTION_\nHistoria\n_START_PARAGRAPH_\nL'organisme va ser creat el 15 de desembre 1925durant la dictadura de Primo de Rivera. Va assumir tota la gesti\xc3\xb3 administrativa del Protectorat espanyol del Marroc, de les col\xc3\xb2nies espanyoles en l'\xc3\x80frica occidental i dels territoris de la Guinea Espanyola D'aquest organisme tamb\xc3\xa9 depenien l'Alta Comissaria d'Espanya al Marroc i els governadors del S\xc3\xa0hara espanyol. La direcci\xc3\xb3 general depenia directament de la Presid\xc3\xa8ncia del govern. En 1934, durant el per\xc3\xadode de la Segona Rep\xc3\xbablica, la direcci\xc3\xb3 general va ser suprimida pel govern i les seves funcions reorganitzades. No obstant aix\xc3\xb2, al juliol de 1936 el govern republic\xc3\xa0 va tornar a recrear aquest organisme._NEWLINE_Durant la guerra civil espanyola els territoris africans van quedar sota control del b\xc3\xa0ndol revoltat, que en 1938 va crear l'anomenat Servei Nacional del Marroc i Col\xc3\xb2nies \xe2\x80\x94depenent de la Vicepresid\xc3\xa8ncia de govern\xe2\x80\x94 per exercir les funcions administratives sobre el Marroc i les col\xc3\xb2nies africanes, recuperant les funcions de l'antiga direcci\xc3\xb3 general; de fet, despr\xc3\xa9s del final del conflicte, aquest organisme recuperaria el seu antic rang administratiu. A l'agost de 1939 la recuperada Direcci\xc3\xb3 general del Marroc i Col\xc3\xb2nies passa a dependre del Ministeri d'Exteriors,per\xc3\xb2 per decret del 15 de gener de 1942 torna a dependre de la Presid\xc3\xa8ncia del Govern._NEWLINE_En 1956, despr\xc3\xa9s de la independ\xc3\xa8ncia del Marroc i la dissoluci\xc3\xb3 del protectorat, l'organisme va passar a denominar-se Direcci\xc3\xb3 general de Places i Prov\xc3\xadncies Africanes. En 1969, amb la dissoluci\xc3\xb3 de la Guinea Espanyola i la prov\xc3\xadncia d'Ifni, l'organisme va passar a reanomenar-se Direcci\xc3\xb3 general de Promoci\xc3\xb3 del S\xc3\xa0hara, denominaci\xc3\xb3 que va mantenir fins a l'aband\xc3\xb3 espanyol de la prov\xc3\xadncia del S\xc3\xa0hara en 1976 i la seva dissoluci\xc3\xb3."